**מילון מושגים:**

1. **הגשת הצעת קנייה**- בסוג קנייה זה משתמש רשאי להציע מחיר עבור המוצר, ההצעה שלו עבור המוצר תתקבל רק באישור של כל בעלי החנות.
2. **הנחה-** הורדה במחיר הרגיל של המוצר במערכת שלנו.
3. **התראה** - הודעה המוצגת למשתמש בעקבות מקרים מיוחדים שקרו המוגדרים במערכת. למשל, בעל חנות שהוסר מינויו יקבל הודעה על כך.
4. **התראות מושהות-** התראות למנויים שאינם מחוברים למערכת בזמן ההתראה, נשמרות במערכת ומוצגות להם בביקורם הבא.
5. **התראות זמן אמת-** התראות למנויים מחוברים למערכת בזמן ההתראה, מוצגות להם כאשר הם מחוברים למערכת.
6. **מדיניות הנחה**- מדיניות הנחה מגדירה מי רשאי לקבל הנחה ובאיזה אופן, בשעת קניית מוצרים בחנות, מהם סוגי ההנחה, ומהם הכללים החלים עליהם .למשל, מינימום עלות לקנייה כוללת.
7. **מדיניות רכישה (קנייה)-** מדיניות קניה מגדירה מי רשאי לקנות מוצרים בחנות, מהם מסלולי הרכישה האפשריים, ומהם הכללים החלים עליהם. מדיניות קנייה מוגדרת עבור חנות ויכולה לחול על מוצרים או על לקוחות או על שניהם.
8. **מוכר בעל חנות**- משתמש יכול לפתוח חנות, ואז הוא הופך למוכר שהוא בעל החנות. רשאי להגדיר מדיניות קניה בחנות, לנהל את מלאי המוצרים להגדיר מדיניות הנחה.
9. **מוכר מנהל חנות**- משתמש אשר מונה להיות מנהל חנות על ידי בעל החנות. למנהל חנות יש הרשאות מיוחדות אשר מאפשרות לו לבצע פעולות שונות לניהול החנות.
10. **מכירה פומבית**- מוגדרת ע"י מחיר התחלתי להצעה ומשך מכירה. כל עוד המכירה לא הסתיימה, מנויים יכולים להגיש הצעות עבור מוצר. רק הצעות גדולות יותר ממחיר הצעה ההתחלתי ומכל ההצעות הקודמות שהוגשו יתקבלו.
11. **מנהל מערכת**- קונה מנוי, שתפקידו להתייחס לפניות קונים ומוכרים, לשמור על מסחר הוגן וחוקי באמצעות המערכת ולדאוג לפעילות תקינה של המערכת.
12. מערכת אספקת מוצרים- מערכת חיצונית אשר תפקידה לדאוג לאספקת המוצרים לחנויות.
13. **מערכת המסחר**- מערכת המאפשרת תשתית מסחר בין מוכרים וקונים.
14. **מערכת תשלומים-** מערכת חיצונית אשר בה משתמשת המערכת לביצוע תשלומים בחנויות.
15. **מצב (state**)- סיפור משתמש אשר לפיו המערכת מאותחלת. (לאיזה DB המערכת מחוברים, האם השירותים החיצוניים פועלים וכדומה).
16. **משתמש-** אדם אשר מתחבר למערכת המסחר ומנצל את שירותיה (כל אדם שיש לו אינטראקציה ושימוש במערכת).
17. **סוגי הנחה**- דרך אפשרית למתן הנחה בחנות. ישנן 3 סוגי הנחה אפשריים: הנחה גלויה, הנחה מותנית והנחה נסתרת.
18. **סוגי רכישה (קנייה)-** ישנן מספר אפשרויות לקניה בחנות. ניתן למכור מוצרים שונים בסוגי רכישה שונים כל עוד סוג הרכישה מתאפשר ע"י מדיניות הקניה. דוגמה לסוג רכישה: מכירה פומבית.
19. **סל קניות**- אוסף כל המוצרים אשר משתמש בחר מחנות מסוימת (למשתמש יש סל קניות אחד עבור כל חנות).
20. **עגלת קניות**- אוסף כל סלי הקניות של המשתמש.
21. **קונה אורח**- צרכן אשר אינו נרשם למערכת.
22. **קונה מנוי**- צרכן אשר נרשם למערכת על ידי הזנת פרטים מזהים וקביעת סיסמא.